บาทเปิด 30.14/18บาทต่อดอลลาร์ แนวโน้มแกว่งแคบ
เงินบาทเปิดตลาด 30.14/18บาทต่อดอลลาร์ แนวโน้มแกว่งแคบ-ธุรกรรมเบาบางช่วงท้ายปี ตลาดรอปัจจัยใหม่
27 ธ.ค. 2562

เงินบาทเปิดตลาด 30.14/18บาทต่อดอลลาร์ แนวโน้มแกว่งแคบ-ธุรกรรมเบาบางช่วงท้ายปี ตลาดรอปัจจัยใหม่
นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 30.14/18 บาท/ดอลลาร์ จากเย็นวานนี้ที่ระดับ 30.16 บาท/ดอลลาร์
วันนี้คาดว่าเงินบาทยังคงเคลื่อนไหวอยู่ในกรอบแคบ เนื่องจากเป็นช่วงปลายปี ธุรกรรมทางการเงินค่อนข้างเบาบางประกอบกับยังไม่มีปัจจัยสำคัญที่จะมีผลต่อทิศทางของค่าเงินบาทในวันนี้มากนัก ทั้งในประเทศและต่างประเทศ
"บาทวันนี้คงแกว่งแคบๆ ไม่มีปัจจัยที่จะมา drive ค่าเงินเท่าที่ควร ทั้งปัจจัยในประเทศและต่างประเทศ" นักบริหารเงินระบุ
นักบริหารเงิน คาดว่า วันนี้เงินบาทจะเคลื่อนไหวในกรอบ 30.10-30.20 บาท/ดอลลาร์